Żewġ gwardjani tal-ħabs wieġbu mhux ħatja għall-akkuża li kienu responsabbli għall-mewt tal-priġuniera Kim Borg Nicolas Virtù. Huma tressqu l-Qorti l-Erbgħa akkużati b'omiċidju involontarju u ġew akkużati li kienu responsabbli għall-mewt tal-priġuniera f'Ġunju. Aqra aktar: Tmut il-priġuniera li f'Ġunju ppruvat tagħmel suwiċidju Il-kundanna ta' omiċidju involontarju ġġib magħha sa massimu ta' erba' snin priġunerija jew multa ta' €11,000. Il-gwardjani huma żewġ nisa li għandhom 41 u 51 sena rispettivament. L-Ispettur Paul Camilleri qal lill-Qorti fix-xhieda tiegħu li meta wasal fiċ-ċella fejn mietet il-priġuniera, hi kienet qed tirċievi l-ewwel għajnuna tas-CPR qabel ma ttieħdet l-Isptar Mater Dei. Il-każ ġie aġġornat għat-12 ta' Jannar fl-9.50am. Il-Maġistrat Caroline Farrugia Frendo ppresediet fuq dan il-każ. Bonġu għall-dan il-Live Blog ta' Newsbook.com.mt. L-Ispettur tal-Pulizija Paul Camilleri qed imexxi l-Prosekuzzjoni. Dr Rachel Tua se tkun qed tirrappreżenta lill-familja ta' Kim Borg Nicolas Virtù. L-akkużati se jkollhom l-assistenza tal-avukati Mario Mifsud, Herman Mula u Christian Camilleri. L-akkużi ġew aċċettati. L-akkużati huma: Mara ta' 41 sena mill-Fgura li taħdem bħala gwardjan tal-ħabs. Hi tinsab sospiża u wieġbet mhux ħatja għall-akkużi miġjuba kontriha. Mara ta' 51 sena minn Ħaż- Żebbuġ li hija pensjonanta. Hi twieġeb mhux ħatja wkoll. Il-ġenituri ta' Nicolas Virtù jinsabu fl-awla. Aktar kmieni llum, id-direttur tal-ħabs Alex Dalli ssospenda ruħu wara li nstab raġel ta' 35 sena mejjet fiċ-ċella tiegħu. L-inkjesta Maġisterjali hija ssottometta fil-Qorti. Iż-żewġ nisa jaqblu li jgħaddu minn 'summary proceedings'. Il-Qorti tikkonferma l-esperti tal-Qorti li ġew appuntati mill-inkjesta Maġisterjali. Jitla' jixhed l-Ispettur tal-Pulizija Paul Camilleri. Camilleri hwua mid-disrett ta' Raħal Ġdid. Hu jgħid lill-Qorti li nħatar fuq il-każ hekk kif ġiet infurmata l-Pulizija. Hu jiftakar jara lil Nicolas Virtu tirċievi l-ewwel għajnuna bis-CPR qabel ma ttieħdet l-Isptar Mater Dei. Il-Maġistrat kien infurmat b'dan. Hu jispjega li l-inkjesta Maġisterjali kienet irrakkomandat li tittieħed azzjoni kriminali kontra ż-żewġ nisa. Id-Difiża mhux se tkun qed tagħmel kontro-eżaminazzjoni tax-xhud illum għaliex tixtieq tara r-rapport l-ewwel. Is-Surġent Gary Saliba Di Stefano jitla' jixhed. Hu jikkonferma li kien hu li kiteb ir-rapport. Camilleri jgħid se jikkonsulta mal-familja l-ewwel imbagħad jinforma lill-Qorti. Hu jgħid li l-maġġoranza tal-evidenza tinsab fir-rapport tal-inkjesta. Is-seduta ġiet aġġornata għat-12 ta' Jannar fl-9.50am. Dak kien kollox għal-lum. Grazzi talli segwejtuna u l-bqija tal-ġurnata t-tajba. Gavin Muscat Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_618c2f069d6db_rand.td-a-rec-img{text-align:left}.td_uid_3_618c2f069d6db_rand.td-a-rec-img img{margin:0 auto 0 0}